cyanic-selkie/wikianc huggingface dataset:
దూర ధమని వ్యాధి
ధమనీ పునరుద్ధరణ చికిత్సలు
కృత్రిమ నాళికపు బుడగతో ధమనిలో సంకుచించిన భాగాన్ని వ్యాకోచింపజేయవచ్చును. శ్రోణిధమని, ఊరుధమనులలో వ్యాధి ఉంటే యీ ప్రక్రియ వలన ప్రయోజనం కలుగవచ్చు. క్రింద ధమనుల వ్యాధిగ్రస్థులలో ఫలితాలు తక్కువ.
ధమనిని వ్యాకోచింపజేసిన పిమ్మట వ్యాకోచ నాళికలు పొందుపఱచడం వలన ఫలితాలు మెరుగుగా లేవు. ధమనీ కాఠిన్య ఫలకల తొలగింపు వలన, ధమనిని వ్యాకోచింపజేయుటకంటె దీర్ఘకాలిక ఫలితాలు మెరుగుగా లేవు.
అధిగమన శస్త్రచికిత్సలు
ధమనులలో సంకుచిత భాగాన్ని దాటుకొని రక్తప్రసరణను పునరుద్ధరించడానికి అధిగమన శస్త్రచికిత్సలు అందుబాటులో ఉన్నాయి. రోగి గరిష్ట దృశ్యసిర ( సెఫినస్ వీన్ ) కాని, కృత్రిమ నాళాన్ని కాని, ధమనిలో సంకుచిత భాగానికి ముందు ఒకకొనను, వెనుక రెండవ కొనను కలిపి కణజాలానికి రక్తప్రసరణ పునరుద్ధింప జేస్తారు.
నెత్తురుగడ్డల తొలగింపు; నెత్తురుగడ్డల విచ్ఛేదన
ధమనులలో నెత్తురు గడ్డలు ఏర్పడినా, ప్రవాహంలో వచ్చి పేరుకొనినా వాటిని శస్త్రచికిత్సతో కృత్రిమ నాళికపు బుడగలను ఉపయోగించి తొలగిస్తారు. అలా తొలగించ లేనపుడు రక్తపు గడ్డల విచ్ఛేదకాలను (టిష్యూ ప్లాస్మినోజెన్ ఏక్టివేటర్ ) వాడి వాటిని కరిగింపజేస్తారు.
అంగవిచ్ఛేదనం
రక్తప్రసరణ కోల్పోయి కణజాలం మరణించినపుడు, పుళ్ళుపడి సూక్ష్మజీవుల ఆక్రమణ అధ్వాన్నమయినపుడు, రక్తప్రసరణ పునరుద్ధరణ సాధ్యం కానప్పుడు బాధ ఉపశమించడానికి, ప్రాణరక్షణకు అంగవిచ్ఛేదన అవసరం. రక్తప్రసరణకు అవరోధం ఎచట ఉన్నదో దానిని బట్టి ఎచ్చట విచ్ఛేదనం చెయ్యాలో వైద్యులు నిర్ణయిస్తారు.
దూరధమని వ్యాధిగ్రస్థులలో హృద్ధమని వ్యాధులు, గుండెపోటులు, మస్తిష్క విఘాతాలు వలన మృత్యువు కలిగే అవకాశాలు, అంగనష్టము కలిగే అవకాశం కంటె హెచ్చు.
నివారణ
దూరధమని వ్యాధి ధమనీకాఠిన్యం ( ఎథిరోస్క్లీరోసిస్ ) వలన కలుగుతుంది. అందువలన ధమనీకాఠిన్యంను అదుపుచేయు చర్యలు తీసుకోవాలి. పొగ త్రాగరాదు. రక్తపుపోటుని అదుపులో ఉంచుకోవాలి. మధుమేహవ్యాధిని అదుపులో ఉంచుకోవాలి. కొలెష్టరాలు ఎక్కువగా ఉంటే దానిని తగ్గించుకోవాలి. ఊబకాయంను తగ్గించుకోవాలి. తగినంత వ్యాయామం చేస్తుండాలి. ఈ చర్యలు ధమనీకాఠిన్యత ప్రక్రియను మందగించుతాయి. ఆహారంలో ఆకుకూరలు, కూరగాయలు , పళ్ళు , అపరాలు, ఆలివ్ నూనె వాడుట మంచిది. మాంసాహారం తినేవారు చేపల వాడుక పెంచి మిగిలిన మాంసం మితపరచుకోవడం మేలు. సారాయి వాడుకను మితపరచుకోవాలి.
కర్ణికా ప్రకంపన ( ఏట్రియల్ ఫిబ్రిలేషన్ ) ఉన్నవారు, కృత్రిమ హృదయకవాటాలు ఉన్నవారు నెత్తురుగడ్డలను నివారించే మందులు ( ఏంటికొయాగ్యులెంట్స్ ) వాడుకోవాలి.
మూలాలు
వర్గం:వ్యాధులు వర్గం:ధమనులు
మరుపక్కమ్
మరుపక్కమ్, 1991, అక్టోబరు 4న విడుదలైన తమిళ సినిమా. కె.ఎస్. సేతుమాధవన్ దర్శకత్వం వహించిన ఈ సినిమాలో శివకుమార్, రాధ, జయభారతి తదితరులు నటించగా, ఎల్. వైద్యనాథన్ సంగీతాన్ని సమకూర్చాడు. ఇందిరా పార్థసారథి రాసిన ఉచి వెయిల్ అనే తమిళ నవల ఆధారంగా ఈ సినిమా రూపొందించబడింది. నేషనల్ ఫిల్మ్ డెవలప్‌మెంట్ కార్పొరేషన్ ఆఫ్ ఇండియా, దూరదర్శన్ కలిసి ఈ సినిమాను నిర్మించాయి.
38వ జాతీయ చలనచిత్ర అవార్డులలో ఉత్తమ చిత్రంగా గోల్డెన్ లోటస్ అవార్డు గెలిచిన మొదటి తమిళ చిత్రంగా నిలిచింది. 2003లో అంతర్జాతీయ చలన చిత్రోత్సవంలో సేతుమాధవన్ గౌరవార్ధంగా ప్రదర్శించబడింది.
అవార్డులు
1991లో జరిగిన 38వ భారత జాతీయ చలనచిత్ర పురస్కారాల లో ఈ సినిమాకు మూడు అవార్డులు వచ్చాయి. ఉత్తమ చిత్రం గోల్డెన్ లోటస్ అవార్డు, ఉత్తమ స్క్రీన్ ప్లే సిల్వర్ లోటస్ అవార్డు (సేతుమాధవన్), స్పెషల్ జ్యూరీ అవార్డు/స్పెషల్ మెన్షన్ (జయభారతి) సిల్వర్ లోటస్ అవార్డులు వచ్చాయి. ఉత్తమ చిత్ర పురస్కారం పొందిన తొలి తమిళ సినిమా ఇది. శివకుమార్ ఉత్తమ నటుడిగా జాతీయ పురస్కారం విభాగంలో అమితాబ్ బచ్చన్ (అగ్నిపథ్ సినిమా) చేతిలో ఓడిపోయాడు.
బయటి లింకులు
వర్గం:1991 సినిమాలు వర్గం:తమిళ సినిమాలు వర్గం:జాతీయ ఉత్తమ చిత్రం పురస్కారం పొందిన సినిమాలు
కాటారం మండలం
కాటారం మండలం, తెలంగాణ రాష్ట్రం, జయశంకర్ భూపాలపల్లి జిల్లాలో ఉన్న 11 మండలాల్లో ఉన్న ఒక మండలం. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం కరీంనగర్ జిల్లా లో  ఉండేది. ప్రస్తుతం ఈ మండలం భూపాలపల్లి రెవెన్యూ డివిజను లో భాగం. పునర్వ్యవస్థీకరణకు ముందు ఇది మంథని డివిజనులో ఉండేది.ఈ మండలంలో 31   రెవెన్యూ గ్రామాలు ఉన్నాయి. అందులో 3 నిర్జన గ్రామలు. మండల కేంద్రం కాటారం.
గణాంకాలు
thumb|2016 పునర్వ్యవస్థీకరణకు ముందు అవిభక్త కరీంనగర్ జిల్లా పటంలో మండల స్థానం 2011 భారత జనగణన గణాంకాల ప్రకారం మొత్తం మండల జనాభా 37,336, పురుషులు 18,617, స్త్రీలు 18,719
కరీంనగర్ జిల్లా నుండి జయశంకర్ భూపాలపల్లి జిల్లాకు మార్పు
లోగడ కాటారం మండలం కరీంనగర్ జిల్లా, మంధని రెవిన్యూ డివిజను పరిధిలో ఉండేది. 2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా కాటారం మండలాన్ని (1+30) ముప్పది ఒక్క గ్రామాలుతో కొత్తగా ఏర్పడిన జయశంకర్ భూపాలపల్లి జిల్లా పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.
రెవెన్యూ గ్రామాలు
గమనిక:నిర్జన గ్రామాలు మూడు పరిగణనలోకి తీసుకోలేదు
కంభంపాటి హరిబాబు
కంభంపాటి హరిబాబు భారతీయ జనతాపార్టీ రాజకీయ నాయకుడు. అతడు భారతదేశ 16వ లోక్‌సభ సభ్యుడు. విశాఖపట్నం లోకసభ నియోజకవర్గం నుండి 2014 భారత సార్వత్రిక ఎన్నికలలో భారతీయ జనతా పార్టీ అభ్యర్థిగా పోటీ చేసి గెలుపొందాడు. అతడు ఆంధ్ర ప్రదేశ్ రాష్ట్రానికి రాష్ట్రశాఖ అధ్యక్షునిగా ఉన్నాడు. 2021 జులై 6 తారీఖున మిజోరాం రాష్ట్ర గవర్నరుగా నియమించబడ్డాడు.
ప్రారంభ జీవితం
హరిబాబు ప్రకాశం జిల్లా లోని తిమ్మసముద్రం గ్రామంలో జన్మించాడు. అతడు విశాఖపట్నం లోని ఆంధ్రవిశ్వవిద్యాలయంలో ఎలక్ట్రానిక్స్, కమ్యూనికేషన్స్ ఇంజనీరింగ్ లో బి.టెక్ చేసాడు. తరువాత అదే విశ్వవిద్యాలయం నుండి పి.హెచ్.డి చేసాడు. తరువాత ఆంధ్రవిశ్వవిద్యాలయంలో అసోసియేట్ ప్రొఫెసర్ గా పనిచేసి 1993 లో స్వచ్ఛంద పదవీ విరమణ చేసాడు. తరువాత క్రియాశీల రాజకీయాలలోనికి ప్రవేశించాడు.
రాజకీయ జీవితం
1991-1993 కాలంలో హరిబాబు భారతీయ జనతా పార్టీకి ఆంధ్రప్రదేశ్ రాష్ట్ర ఎగ్జిక్యూటివ్ సభ్యునిగా పనిచేసాడు. తరువాత 1993-2003 మధ్య కాలంలో ఆంధ్రప్రదేశ్ లో భారతీయ జనతా పార్టీ జనరల్ సెక్రటరీగా కొనసాగాడు.
1999లో విశాఖపట్నం-1 నియోజకవర్గం నుండి శాసనసభ్యునిగా ఎన్నుకోబడ్డాడు. 2003 ఆంధ్రప్రదేశ్ శాసనసభలో భారతీయ జనతా పార్టీ ప్లోర్ లీడర్ గా కొనసాగాడు. మార్చి 2014 లో బి.జె.పి రాష్ట్ర అధ్యక్షునిగా ఎన్నికయ్యాడు. ఆయన 2014 పార్లమెంట్ ఎన్నికల్లో విశాఖపట్నం నుండి ఎంపీగా ప్రాతినిధ్యం వహించాడు.
అభివృద్ధి పనులు
హరిబాబు ఎం.పి.లాడ్స్ నిధులనుపయోగించి ఆరోగ్యం, విద్య, త్రాగునీరు ల కొరకు, నైపుణ్య అభివృద్ధి కార్యక్రమాలను చేసాడు. దీర్ఘకాలిక సమస్యల పరిష్కారాలకు, ఎంపి నిధులను పారదర్శకతతోఖర్చు చేసాడు. ఈ కార్యక్రమాలలో భాగంగా ప్రభుత్వ పాఠశాలలకు మరుగుదొడ్లు, ఫర్నిచర్ అందించడం, జి.వి.ఎం.సి అద్వర్యంలో లేని ప్రాంతాలలో త్రాగునీరు అందించడం ముఖ్యమైనవి.
అతడు ప్రజా భాగస్వామ్యాన్ని ప్రోత్సహించడానికి, "ఒన్ ఎం.పి- ఒన్-ఐడియా" కాంటెస్టును నిర్వహించాడు.
మూలాలు
వర్గం:16వ లోక్‌సభ సభ్యులు వర్గం:విశాఖపట్నం జిల్లా రాజకీయ నాయకులు వర్గం:జీవిస్తున్న ప్రజలు వర్గం:ఆంధ్రప్రదేశ్ నుండి ఎన్నికైన లోక్‌సభ సభ్యులు వర్గం:1953 జననాలు వర్గం:ఆంధ్రప్రదేశ్ భాజపా నాయకులు
గణేష్ ఆచార్య
గణేష్ ఆచార్య, భారతదేశానికి చెందిన సినిమా నృత్య దర్శకుడు, నటుడు, దర్శకుడు. ఆయన కొరియోగ్రాఫర్‌గా తన సినీ జీవితాన్ని ప్రారంభించి నటుడిగా, దర్శకుడిగా నటుడిగా, దర్శకుడిగా పని చేసి 65వ భారత జాతీయ చలనచిత్ర పురస్కారాల్లో ఉత్తమ నృత్య దర్శకుడిగా జాతీయ అవార్డు అందుకున్నాడు.
బాడీగార్డ్ (2011), సింగం (2011)తో సహా పలు చిత్రాలకు నృత్య దర్శకత్వం వహించాడు. అనేక సినిమాలు, మ్యూజిక్ వీడియోలలో నటించాడు. 2013లో ఏబీసీడీ: ఏ బాడీ కెన్ డ్యాన్స్‌లో తన సినీ రంగ ప్రవేశం చేశాడు. భాగ్ మిల్కా భాగ్ (2013)లోని "హవాన్ కుండ్", టాయిలెట్: ఏక్ ప్రేమ్ కథ (2017)లోని "గోరీ తు లత్ మార్" పాటలకు ఉత్తమ నృత్యదర్శకునిగా జాతీయ చలనచిత్ర అవార్డును గెలుచుకున్నాడు. 61వ ఫిల్మ్‌ఫేర్ అవార్డ్స్‌లో, అతను బాజీరావ్ మస్తానీ (2015)లోని "మల్హారీ" పాటకు ఉత్తమ కొరియోగ్రాఫర్‌గా ఎంపికయ్యాడు.
మూలాలు
వర్గం:1971 జననాలు
శ్రీ సత్యసాయి ఆర్ట్స్
శ్రీ సత్యసాయి ఆర్ట్స్, తెలుగు సినీ నిర్మాణ సంస్థ. కెకె రాధమోహన్ హైదరాబాదులో ఈ సంస్థను స్థాపించాడు.
మూలాలు
వర్గం:సినీ నిర్మాణ సంస్థలు
కె.ఎన్.గోవిందాచార్య
కోడిపాకం నీలమేఘేంద్ర గోవిందాచార్య (జ. 1943 మే 2) రాష్ట్రీయ స్వయంసేవక్ సంఘ్ ప్రచారక్, పర్యావరణ ఉద్యమకారుడు, సామాజిక ఉద్యమకారుడు, రాజకీయ ఉద్యమకారుడు, ఆలోచనాపరుడు. అతడు భారతీయ జనతా పార్టీతో సంబంధం ఉండేది. కానీ ప్రస్తుతం ఆ పార్టీకి బలమైన విమర్శకుడు. అతడు భారత జాతీయ కాంగ్రెస్ పార్టీకి కూడా విమర్శకుడు.
రాజకీయ జీవితం
కె.ఎన్.గోవిందాచార్య 1988 లో భారతీయ జనతా పార్టీ సభ్యునిగా చేరాడు. 2000 వరకు తన జనరల్ సెక్రటరీగా పనిచేశారు. ప్రధానమంత్రి వాజ్‌పేయి పట్టుబట్టడంపై బిజెపిను విడిచిపెట్టాడు. ప్రధానమంత్రి కేవలం ముసుగు కాగా అద్వానీ వివిధ కార్యక్రమాలు చేస్తున్నారని ఆయన అన్నందువల్ల బి.జె.పిను విడిచి పెట్టవలసివచ్చింది. ఈ ప్రకటన ఆయనపై తప్పుగా ఆరోపించబడింది అని చెప్పారు కానీ వాజ్‌పేయిని ఆయన ప్రకటనతో సమర్థించుకోలేకపోయాడు. ఆ వ్యాఖ్య ప్రామాణికమైనదో లేదో తెలియదు కానీ పార్టీ గౌరవానికి నష్టం జరిగింది,
విశ్రాంత సెలవు, తరువాత
భారతదేశ రాజకీయ, కార్పొరేట్ రంగాలలో అవినీతి పెరుగుతున్న సంఘటనలు, 2011 జూన్ 5 న రామ్‌దేవ్ అనుచరులపై పోలీసుల అణిచివేత వల్ల పూర్వపు జర్నలిస్టులు, విద్యార్థి ఉద్యమకారులు, బాలల హక్కుల ఉద్యమకారులు, సామాజిక ఉద్యమకారులు ఆయనను దేశంలో గల 50 చిన్న, పెద్ద రాజకీయ సంస్థలతో కలిపి ఒక కూటమిని ప్రారంభించవలసినదిగా జూన్ 25న ప్రోత్సహించాయి. ఆ రోజు పూర్వం అత్యవసర పరిస్థితి ప్రకటించిన దినాన్ని గుర్తు చేసింది. అతడు కొత్త కూటమి అయిన సేవ్ డెమోక్రసీ ఫ్రంట్ కు చైర్మన్ గా ఎన్నికయ్యాడు.
గోవింద్రచార్యకు మద్దతుగా, "భారత్ వికాస్ సంఘం" యొక్క మూడవ జాతీయ సమావేశం 2010 డిసెంబరు 23 నుండి 2011 జనవరి 1 వరకు కర్ణాటకలోని కల్బర్గి (గుల్బర్గా) లో జరిగింది.
మూలాలు
వర్గం:1943 జననాలు వర్గం:రాష్ట్రీయ స్వయంసేవక్ సంఘ్ వర్గం:ఆంధ్రప్రదేశ్ భాజపా నాయకులు వర్గం:జీవిస్తున్న ప్రజలు వర్గం:చిత్తూరు జిల్లా సామాజిక కార్యకర్తలు వర్గం:చిత్తూరు జిల్లా రాజకీయ నాయకులు
మాదారం (తాండూరు)
మాదారం, తెలంగాణ రాష్ట్రం, మంచిర్యాల  జిల్లా, తాండూరు మండలంలోని గ్రామం.
ఇది మండల కేంద్రమైన తాండూరు నుండి 5 కి.మీ. దూరం లోను, సమీప పట్టణమైన బెల్లంపల్లి నుండి 15 కి.మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత ఆదిలాబాద్ జిల్లా లోని ఇదే మండలంలో ఉండేది.
గణాంక వివరాలు
2011 భారత జనగణన గణాంకాల ప్రకారం ఈ గ్రామం 847 ఇళ్లతో, 3609 జనాభాతో 1866 హెక్టార్లలో విస్తరించి ఉంది. గ్రామంలో మగవారి సంఖ్య 1855, ఆడవారి సంఖ్య 1754. షెడ్యూల్డ్ కులాల సంఖ్య 836 కాగా షెడ్యూల్డ్ తెగల సంఖ్య 140. గ్రామం యొక్క జనగణన లొకేషన్ కోడ్ 569947 .పిన్ కోడ్: 504272.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి, ప్రైవేటు ప్రాథమికోన్నత పాఠశాల ఒకటి ఉంది.బాలబడి, మాధ్యమిక పాఠశాల‌లు తాండూరులో ఉన్నాయి.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల తాండూరులోను, ఇంజనీరింగ్ కళాశాల మంచిర్యాలలోనూ ఉన్నాయి. సమీప వైద్య కళాశాల ఆదిలాబాద్లోను, పాలీటెక్నిక్‌ బెల్లంపల్లిలోను, మేనేజిమెంటు కళాశాల మంచిర్యాలలోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం బెల్లంపల్లిలోను, దివ్యాంగుల ప్రత్యేక పాఠశాల మందమర్రి లోనూ ఉన్నాయి.
ప్రభుత్వ వైద్య సౌకర్యం
సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. అలోపతి ఆసుపత్రి, పశు వైద్యశాల, సంచార వైద్య శాల గ్రామం నుండి 5 నుండి 10 కి.మీ. దూరంలో ఉన్నాయి. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. ప్రత్యామ్నాయ ఔషధ ఆసుపత్రి, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో4 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు నలుగురు ఉన్నారు. ఒక మందుల దుకాణం ఉంది.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
గ్రామంలో భూగర్భ మురుగునీటి వ్యవస్థ ఉంది. మురుగునీరు బహిరంగ కాలువల ద్వారా కూడా ప్రవహిస్తుంది. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
మదారంలో పోస్టాఫీసు సౌకర్యం, సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులుప్రైవేటు బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. రైల్వే స్టేషన్ గ్రామానికి 5 నుండి 10 కి.మీ. దూరంలో ఉంది.
ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. రాష్ట్ర రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం, వారం వారం సంత ఉన్నాయి. ఏటీఎమ్, వాణిజ్య బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్ గ్రామం నుండి 5 నుండి 10 కి.మీ. దూరంలో ఉంది. సహకార బ్యాంకు గ్రామం నుండి 10 కి.మీ.కి పైబడిన దూరంలో ఉంది. వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. శాసనసభ పోలింగ్ కేంద్రం, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 5 నుండి 10 కి.మీ. దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 5 గంటల పాటు వ్యవసాయానికి, 10 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
మదారంలో భూ వినియోగం కింది విధంగా ఉంది:
నీటిపారుదల సౌకర్యాలు
మదారంలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
మదారంలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
ప్రత్తి, వరి, కంది
తేలు
తేలు లేదా వృశ్చికము (ఆంగ్లం Scorpion) అరాక్నిడా (Arachnida) తరగతిలో స్కార్పియానిడా (Scorpionida) వర్గానికి చెందిన జంతువు. వీనిలో సుమారు 2,000 జాతులున్నాయి. ఇవి దక్షిణ భూభాగంలో విస్తరించాయి. ఉత్తర భాగంలో ఇవి ఒక చిన్న సమూహం 1860 నుండి యు.కె.లో కనిపిస్తున్నాయి.
నొప్పి తగ్గడానికి
తేలు కుట్టినచో నొప్పి తగ్గడానికి ఆంగ్ల వైద్యంలో మందులు,సూదులు లేవు. నరాల పైన కుట్టినచో (అల్లోపతి) ఆంగ్ల వైద్యంలో మందులు ఉన్నాయి. అయతే ఆయుర్వేద చికిత్స ద్వారా కూడా మంట నొప్పి తగ్గడానికి ఉత్తరేణి ఆకుల్ని దంచి రసం తీసి మిశ్రమం తో పాటు కుట్టినచోట రుద్దితే పైకి ఎక్కిన కిందకు దిగి వస్తుంది. హోమియో చికిత్స ద్వారా మాత్రమే నొప్పి మంట తగ్గుతుంది. ఎర్ర ఉల్లిగడ్డ ను రెండు ముక్కలుగా కోసి కుట్టినచోట రుద్దితే ఐదు నిమిషాల్లో 90% మంట తగ్గను. ఇది ఎర్ర తేలు కుట్టినచో వైద్యం. ఇతర రకాల వాటికి కూడ హోమియో చికిత్స వెల్లిగడ్డ, ఉల్లిపాయ ముక్కలు, ఉప్పు, మిరియాల పొడి, బెల్లం, ఉప్పు, పసుపు,నిమ్మ కాయ రసం కలిపి దంచి తయ్యారు చేసిన దానిని కొద్దిగా తీసుకుని కుట్టినచోట రుద్దితే ఐదు నిమిషాల్లో 90% మంట తగ్గను. తగ్గిన తరువాత నీటితో కడిగితే మంచిది. కాలుకు చేతులకు కుట్టినచోట కొందరికి మాత్రమే కుట్టినచోట మంట నొప్పి ఉంటుంది మరి కొందరికి నొప్పి పైకి వచ్చి కాలు లేదా చేతికి మొత్తంగా నొప్పి వస్తుంది. దీనికి ముందు ఆయుర్వేద చికిత్స తరువాత పైన చెప్పిన హోమియో చికిత్స సరిపోతుంది. ఇక ముఖ్యంగా నరాల మీద తేలు కుట్టినచో వెంటనే ఆసుపత్రికి తరలించి చికిత్స చేయించాలి. పైన పేర్కొన్న అంశాలు నొప్పి తగ్గడానికి అని గమనించాలి. ఇక కొంత మందికి కుట్టినచోట నొప్పి సుమారు ఇరవై గంటల వరకు ఉంటుంది. దానికి కూడా కొందరు వ్యక్తులు కరంటు షాక్ ఇచ్చిన తగ్గించవచ్చ అంటుంటారు. తేలు రాయి తగిలించిన మరి కొందరు చింత గింజ రెండు ముక్కలు చేసి బండమీద రుద్ది కుట్టినచోట తగిలించిన విషాన్ని లాగేస్తూదని అంటున్నారు. ఇవన్నీ కాకుండా మరిన్ని చర్యల వల్ల నొప్పి తగ్గడానికి ఎన్నో ఏళ్లుగా రకాల పద్ధతుల్లో నొప్పి తగ్గడానికి వైద్యం ఉంది. పసరు వైద్యం కుట్టినచోట రుద్దితే పర్వాలేదు కానీ చెవిలో పోసి తగ్గడానికి లాంటి మూడాచారాలు పాటించరాదు.
మూలాలు
వర్గం:ఆర్థ్రోపోడా వర్గం:విషపూరిత జంతువులు
రామిరెడ్డి ప్రతాప్ కుమార్ రెడ్డి
రామిరెడ్డి ప్రతాప్ కుమార్ రెడ్డి ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో కావలి నియోజకవర్గం ఎమ్మెల్యేగా గెలిచాడు.
జననం, విద్యాభాస్యం
రామిరెడ్డి ప్రతాప్ కుమార్ రెడ్డి 04 జూన్ 1964లో  ఆంధ్రప్రదేశ్ రాష్ట్రం, నెల్లూరు జిల్లా, కావలిలో రామిరెడ్డి సుబ్బరామిరెడ్డి, శివరావమ్మ దంపతులకు జన్మించాడు. ఆయన కావలిలోని విశ్వోదయ బాలుర ఉన్నత పాఠశాలలో పదవ తరగతి వరకు, జవహర్‌ భారతి కళాశాలలో ఇంటర్మీడియట్ పూర్తి చేసి చెన్నైలో బిటెక్ లో చేరి సివిల్‌ ఇంజినీరింగ్‌ పూర్తి చేశాడు.
రామిరెడ్డి ప్రతాప్‌కుమార్‌ రెడ్డి ఇంజినీరింగ్‌ పూర్తి చేశాక బెంగళూరులో కాంట్రాక్టర్‌గా తన వ్యాపారాన్ని జీవితాన్ని ప్రారంభించి లయన్స్‌ క్లబ్‌లో చేరి పలు సేవా కార్యాక్రమాలు నిర్వహించాడు. ఆయన అనంతరం కావలి సమీపంలోని బోగోలు మండలం, కడనూతల గ్రామం వద్ద ఆర్‌ఎస్‌ఆర్‌ ఇంజినీరింగ్‌ కళాశాలను ఏర్పాటు చేశాడు.
రాజకీయ జీవితం
రామిరెడ్డి ప్రతాప్ కుమార్ రెడ్డి 2009లో ప్రజారాజ్యం పార్టీ ద్వారా రాజకీయాల్లోకి వచ్చి 2009లో కావలి నియోజకవర్గం నుండి ప్రజారాజ్యం అభ్యర్ధిగా పోటీ చేసి ఓడిపోయి 2011లో వైఎస్‌ జగన్‌మోహన్‌రెడ్డి స్థాపించిన వైఎస్సార్ కాంగ్రెస్ పార్టీలో చేరాడు. ఆయన 2011లో ఆంధ్రప్రదేశ్ శాసనమండలికి జరిగిన స్థానిక సంస్థల ఎన్నికల్లో నెల్లూరు జిల్లా ఎమ్మెల్సీ అభ్యర్ధిగా వైఎస్సార్‌సీపీ తరుపన పోటీ చేసి ఓడిపోయాడు. రామిరెడ్డి ప్రతాప్ కుమార్ రెడ్డి 2014లో జరిగిన ఎన్నికల్లో కావలి నియోజకవర్గం నుండి వైఎస్సార్‌సీపీ తరుపన పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2019లో నుండి రెండోసారి ఎమ్మెల్యేగా ఎన్నికయ్యాడు.
మూలాలు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు వర్గం:ఆంధ్రప్రదేశ్ శాసన సభ్యులు (2014) వర్గం:ఆంధ్రప్రదేశ్ శాసన సభ్యులు (2019)
ఐశ్వర్య లక్ష్మి
ఐశ్వర్య లక్ష్మి భారతదేశానికి చెందిన సినిమా నటి. ఆమె మలయాళం మరియు తమిళ చిత్రాల్లో నటించింది. ఐశ్వర్య 2014లో మోడల్ గా కెరీర్ ప్రారంభించి 2017లో మలయాళంలో విడుదలైన జందుకలుండే నత్తిల్ ఒరిదవేల్ సినిమా ద్వారా సినీరంగంలోకి వచ్చింది.
నటించిన సినిమాలు
{| class="wikitable sortable"
మూలాలు
వర్గం:కేరళ సినిమా నటీమణులు వర్గం:కేరళ వ్యక్తులు వర్గం:1991 జననాలు
అడిగోపుల వెంకటరత్నం
అడిగోపుల వెంకటరత్నం, ఒక ప్రఖ్యాత కవి, రచయిత. ఆయన రచించిన కవితలు అవధులు లేని ఆలోచనాశక్తి తో, బలమైన భావవ్యక్తీకరణతో, ప్రజలు ఎదుర్కొంటున్న సమస్యలను ప్రస్తావించి, తనదైన మార్గంలో వాటికి పరిష్కార మార్గాలను ప్రతిపాదించాడు. అపూర్వమైన భావ చిత్రాలతో సర్వాంగీకారంగా ప్రతీకాత్మికలు పరుచుకుని ప్రతి కవితా సరళసుందరం, అర్ధవంతం, సమాజస్థాపన, పేదరికం నిర్మూలన, పురుషాధిక్యత, అంటరాని వ్యధ మొదలైన వాటిని గురించి ఉంటుంది.
మంచి మనిషిగా వుండి కావాల్సినంత కవిత్వం రాయొచ్చు అన్న జర్మన్ తత్త్వజ్ఞుడు 'గోధే' మాటల్ని అడిగోపుల నిజం చేశాడు. వీరి కవిత్వంలో నిబద్ధత, నిరాడంబరత, వృత్తి పట్ల నిజాయితీ, ప్రవృత్తి పట్ల అభిరుచితో కూడిన ఒక పెద్ద బాధ్యత కనిపిస్తాయి. ఈ సందర్భంగా 'ఎరిక్ ఫామ్' అన్న మాటలు గుర్తొస్తాయి - " The affirmation of one's own life, happy, growth, freedom is rooted in once capacity to love ie., in care, respect, responsibility and knowledge". తన జీవితాన్ని, సమాజాన్ని, మనుషుల్ని ఎంతగా ప్రేమిస్తాడో, అభిమానిస్తాడో తను కవిత్వాన్ని అంతే ప్రేమిస్తాడు.
బాల్యం, విద్యాభ్యాసం
వెంకటరత్నం నెల్లూరు జిల్లా, కొడవలూరు మండలం, గండవరం గ్రామంలో ఉన్నత పాఠశాల విద్య నభ్యసించాడు. కావలి లోని జవహర్ భారతిలో కళాశాల విద్యను పూర్తి చేశాడు. తిరుపతి, చెన్నైలో ఇంజనీరింగ్ పూర్తి చేసాడు.
మొత్తం ప్రచురించిన రచనలు 26
కవితా సంపుటాలు - 25 కథా సంపుటి - 1
1.సూర్యోదయం (కవితా సంపుటి) 1984 2.ఎన్నాళ్లీచరిత్ర (కవితా సంపుటి) 1985 3.పురోగతి అంచున (కథా సంపుటి) 1985 4.జీవన పోరాటం (కవితా సంపుటి) 1986 5.బానిసత్వం అమ్మబడును (కవితా సంపుటి) 1987 6.మరణానికి రెండు ముఖాలు (కవితా సంపుటి) 1988 7.విప్లవానికి పురిటిగది (కవితా సంపుటి) 1990 8.అశ్రువీధిలో అగ్నిగానం (కవితా సంపుటి) 1991 9.యుద్ధమంటే మాకు భయం లేదు (కవితా సంపుటి) 1992 10.మట్టి మౌనం వహించదు (కవితా సంపుటి) 1994 11.మహాపథం (కవితా సంపుటి) 1996 12.రాతిచిగుళ్ళు (కవితా సంపుటి) 1998 13.అదృశ్యకుడ్యం (కవితా సంపుటి) 2000 14.సంకెళ్ళు తెగిన చప్పుళ్ళు (కవితా సంపుటి) 2002 15.శ్వేతపత్రం (కవితా సంపుటి) 2004 16.విశ్వగీతం (కవితా సంపుటి) 2006 17.రంగుల చీకటి (కవితా సంపుటి) 2009 18.రేపటి వర్తమానం (కవితా సంపుటి) 2011 19.రెక్క విప్పిన రాగం (కవితా సంపుటి) 2013 20.రేపటి జ్ఞాపకం (కవితా సంపుటి) 2016 21.ముందడుగు (కవితా సంపుటి) 2017 22.ముందడి  (కన్నడం కవితా సంపుటి) 2018 23.కన్నీరిన్ నిరంగళ్ (తమిళం కవితా సంపుటి) 2018 24.పదండి ముందుకు (కవితా సంపుటి) 2019
25.కాలం నా చేతిలో వుంది (కవితా సంపుటి) 2020
26.జయభేరి (కవితా సంపుటి) 2021
అవార్డులు
1985 లో కుందుర్తి స్మారక అవార్డు 1988 లో కుందుర్తి స్మారక అవార్డు 1990 లో శ్రీశ్రీ స్మారక అవార్డు 1990 లో తానా అవార్డు 1991 లో శ్రీశ్రీ స్మారక అవార్డు 1992 లో కరుణశ్రీ అవార్డు 1993 లో రంజని - కుందుర్తి స్మారక అవార్డు 1995 లో వాసిరెడ్డి - సుంకర అవార్డు 2000 లో శ్రీశ్రీ స్మారక అవార్డు 2002 లో సాహితీరత్న అవార్డు 2002 లో పొట్టిశ్రీరాములు తెలుగు విశ్వవిద్యాలయం వారి ప్రతిష్ఠాకర ప్రతిభా పురస్కారం. 2004 లో హర్యానా రాష్ట్ర జెమిని అకాడెమీ వారి సుభద్రాకుమారి చౌహాన్ జన్మ శతాబ్ది సమ్మాన్ అవార్డు 2009 లో భీమనాథం రాఘవరెడ్డి స్మారక సాహిత్య పురస్కారం. 2014 లో ఆంధ్రప్రదేశ్ ముఖ్యమంత్రి నారా చంద్రబాబు నాయిడు చే "కవిరత్న" బిరుదు ప్రదానం.2015 లో ఆంధ్రప్రదేశ్ ముఖ్యమంత్రి నారా చంద్రబాబు నాయిడు చే ఉగాది అవార్డు.
2016 లో ఆగష్టు 29 న గిడుగు రామమూర్తి (జయంతి తెెెెెలుగు బాషా దినోత్సవం సందర్భంగా ఆంధ్రప్రదేశ్ రాష్ట్ర విశిష్ట సేవా పురస్కారం ,ఆంధ్రప్రదేశ్ ముఖ్యమంత్రి నారా చంద్రబాబు నాయిడు చే ప్రదానం.)
2017 లో నూతలపాటి గంగాధరం సాహితీ పురస్కారం.
2018 లో కొలకలూరి భాగీరథీ కవితా పురస్కారం.
2018 లో ఉమ్మడి శెట్టి సాహితీ ప్రతిభా పురస్కారం.
2021 లో గార్లపాటి సిద్ధమనాయుడు పురస్కారం.
2022 లో వచన కవితా పితామహుడు కుందుర్తి ఆంజనేయులుగారి శతజయంతి సందర్భంగా ఫ్రీవెర్స్ ఫ్రంట్ పురస్కారం.
అవార్డు పొందిన పుస్తకాలు
1990లో 'విప్లవానికి పురిటిగది' సమతా రచయితల సంఘం ఉత్తమ కవితా సంపుటి అవార్డు పొందినది. 1991 లో 'పురోగతి అంచున' ఉత్తమ కథా సంపుటిగా నాగార్జున యూనివర్శిటి శ్రీశ్రీ స్మారక గోల్డు మెడల్ పొందినది. 1992 లో 'యుద్ధమంటే మాకు భయం లేదు' ఉత్తమ కవితా సంపుటిగా కిన్నెర ఆర్ట్ థియేటర్, అయ్యగారి చారిటబుల్ ట్రస్టు అవార్డు పొందినది.
అడిగోపుల గురించి ప్రముఖులు
పిడికిలి బిగించి ప్రజలు
మ్మడిగా మన ఈ వ్యవస్థ మార్చేదాకా
పెడబొబ్బ సింహనాదం
అడిగోపుల హోరుగాలి ఆగవు సుమ్మీ!
మన పూర్వులు 'వాక్యం రసాత్మకం కావ్యం' అన్నారు. కానీ 'భావం రసాత్మకం కావ్యం' అన్న సంగతిని అడిగోపుల అభ్యుదయ కవితలు తేటతెల్లం చేసి చాటుతున్నాయి. అడిగోపులకి సామాజిక రాజకీయ స్పృహచైతన్యం ఎంతో గాఢంగా ఉంది. ఆయన కవిత్వం మనకు లోకం చూపుతాయి. లోకంలో జరిగే అన్యాయాల్ని ఎదుర్కొనే దారులు నేర్పుతాయి.
అపూర్వమైన భావచిత్రాలతో సాముదాయకంగా అడిగోపుల వెంకటరత్నానిది ప్రతీతాత్మక కవిత్వం. అనువాదానికి ఒదిగే సారమూలికలన్నీ వీరి కవిత్వంలో ఉన్నాయి. వీరు అగ్రకవుల సరసన నిలుస్తారు.
అడిగోపుల వెంకటరత్నం పరమ భావుకుడు. ఏది రాసినా సమయస్ఫూర్తితో రాస్తారు. వీరి కవిత్వంలో ఒక ఆల్కెమీ చదివేవారిని, రాసేవారిని క్షాలితం చేస్తుంది. నెల్లూరు జిల్లా అనగానే మనకు వెంటనే గుర్తుకొచ్చేది సంప్రదాయవాదుల్లో వేదం వెంకటరాయ శాస్త్రి, దీపాల పిచ్చయ్య శాస్త్రి, ఆధునికుల్లో పట్టాభి, దువ్వూరి రామిరెడ్డి వంటి కవులు, కరుణకుమార్ వంటి కథకులు. కే.వి.ఆర్ వంటి విమర్శకులు, బంగూరి వంటి పరిశోధకులు, పుచ్చలపల్లి సుందరయ్య వంటి నిబద్థ రాజకీయ నాయకులు, వర్ధమాన సమాజం వంటి సాహితీ సాంస్కృతిక సంస్థలు..మొదలైనవి. ఈ వరుసలో చెప్పుకోవాల్సిన కవి అడిగోపుల వెంకటరత్నం.
ఒక సాధారణ దృశ్యాన్ని అసాధారణమైన కోణం నుండి వీక్షించి, అలా చూసినప్పుడు గోచరమయ్యే సౌందర్యం మీద ఎక్కడా మసకంటని పారదర్శకమైన పదాలను ఎన్నుకుని వాటి సాయంతో రంగు గీతలతో ఆలోచనల ఆటల్ని పాటల్ని చిత్రించడం తెలిసినవారు అడిగోపుల. ఆ కవిత్వంలో వర్తమాన సమాజం అంతా కనబడుతుంది. కొత్తగా, వెచ్చగా, కారంగా, పరిమళంగా, మట్టి వాసనగా, సూచనంగా, సమగ్రంగా ఇంకా చాల చాల వాటిగా...
అడిగోపుల కథలు ఒక ప్రత్యేకత సంతరించుకున్నాయి. ఇవి పరభాషలైన కన్నడం, మలయాళం, తమిళంలోకి అనువాదం అవ్వడమే వీటి ప్రత్యేకత. అడిగోపుల పురోగతి అంచున నుంచి తిరోగమనం సాగిస్తున్న ప్రజానీకానికి జీవితం పూల పాన్పు కాదని విప్పి చెప్పారు.
రెండు సహస్రాబ్దాల సాక్షిగా రెండు శతాబ్దాలకు చెందిన ఈ కవి కొత్త మిలీనియంలో మనముందు నిలబెట్టిన సరికొత్త మహోదయం ఇదిగో...సోషలిజం రాల్చిన విత్తనాలతో నారుమళ్ళు పెంచి విశ్వ వినువీధిన అరుణపతాకం రెపరెపలాడిస్తూ ఈయన వేసిన కేకకు- కూతమరిచిన రైలుకూ పెట్టాల్సిందే. విచ్చుకున్న నిశ్శబ్దం రక్తాశ్రువై జారాల్సిందే. అడ్డుగోడలు ఎక్కడ తలెత్తినా బదాబదలు కావాల్సిందే.
జీవితంలోను, కవిత్వంలోను సిన్సియారిటీకి ఎంత విలువుందో సి.నారాయణ రెడ్డికి తెలుసు. చిరంజీవి వెంకటరత్నానికి తెలుసు. శిల్ప సుందరం కానిదీ, జీవిత సంపర్కం లేనిదీ కవిత్వం ఎంత గొప్పదైనా నిరుపయోగం అన్న సంగతి ఆరుద్రకీ, అతడి ఏకలవ్యుడు అడిగోపులకీ తెలుసు. అడిగోపుల కవిత్వంలో ఆ తపన తీవ్రత ఉంది. ఆమ్రఫలపు రుచీ ఉంది. తీవ్రత భావానికి, రుచి శిల్పానిది. అడిగోపుల కవిత్వంలో విల్లంబు గురీ ఉంది. వైవిధ్యపు సిరీ ఉంది. గురి గమ్యం కోసం సిరి రమ్యం కోసం. అడిగోపుల తన్ను తాను ఆవిష్కరించుకున్న సందర్భాలని పాఠకుడు పరికించి, పులకించి, కదలి, కంపించి, కరాలెత్తి.. కంగ్రాట్స్ కవీ అంటాడు. వెంకటరత్నానికి సెల్యూట్ చేస్తాడు.
గాయాలే గేయాలని అడిగోపుల గారిని చదివితే తెలుస్తుంది.
అడిగోపులది స్పష్టమైన కవితా ముద్ర. ఈయన సొంత గొంతుతోనే సాధించుకున్నాడు. ఆయనకు జాతీయ, అంతర్జాతీయ గౌరవాలు దక్కాలని నా ఆకాంక్ష. దక్కుతాయని నా తిరుగులేని నమ్మకం.
అడిగోపుల గారిని నేను అల్లంత దూరాన చూస్తూనే.. అదిగో.. పులి వస్తున్నాడంటాను. అవును అడిగోపుల పులి లాంటి కవి. అచ్చమైన అభ్యుదయ కవి. అడిగోపుల ఒక్క కార్మికుడ్ని లేదా మరో కర్షకుడ్నిమాత్రమే భుజాన వేసుకున్న అభ్యుదయ కవి కాదు. సమాజంలోని అన్ని వర్గాల అంతరాల పోరలలోకి పంపించాలని నిరూపిస్తున్నాడు. అడిగోపుల రేపటి సుఖశాంతుల వైపు పోయే మార్గాన్ని కనిపెట్టాలని, ప్రచారం చెయ్యాలని కంకణం కట్టుకున్న ఇవాల్టి మేటి కవి.
అడిగోపుల మధుర కవియై భావస్ఫూర్తితో అధిక్షేపణ రూపమైనా, మార్గదర్శకమైన కవిత్వం చెప్పి ఇంపు కలిగిస్తున్నాడు. ఎక్కిరింపుతో దెబ్బతిన్న వ్యక్తి చేతనే నవ్వించే ఈ కవి నేర్పు వేమన బాణితో వియ్యమందుతున్నది.
అడిగోపుల గారికి ఉత్తమ ఆధునికాభ్యుదయ కవుల్లో ఒకరిగా రాణించే కవి హృదయం, ప్రతిభ, రచనా పాటవం వుండటం అభినందించదక్క విషయం. వీరిది ఆవేశంలో కన్నా ఆలోచనలో పుట్టిన కవిత.
'''డాక్టర్ జె. బాపురెడ్డి :'''
"కాలపురుషుడొకండె త్రికాలవేది
అతని దివ్యాంశం అడిగోపులాఖ్యా సుకవి
కాన రేపటి చూపతన్ కవిత కబ్బి
భావ భౌతిక సత్య సంబరితమయ్యె ! "
విహారి :
వాక్యాన్ని వ్యంగ్య విలసితం చేయటం, వక్రోక్తి,అభివ్యక్తి చాతుర్యం, అలంకార ప్రయోగం, ప్రతీకల్ని సంధించటం, ధ్వని ప్రసరణ వంటి అనేక గుణవిశేషాల సమాహారం శిల్ప మర్మజ్ఞుడైన వెంకటరత్నమ్ గారి కవిత్వం.
ఆచార్య మేడిపల్లి రవి కుమార్ :
అడిగోపుల కవిత్వం ఒక హోరుగాలి. సమాజంలో అసమానతలూ, దోపిడీలు, దౌర్జన్యాలు, మోసాలు వంటి ఇతరేతర అవలక్షణాలన్నీ సమసిపోనంత వరకూ..
ఈ హోరుగాలిలోని అగ్గి ఆరదు
అలుపెరుగని అడిగోపుల కలం ఆగదు!
ఆచార్య కోలకనూరి ఇనాక్ :
భవిష్యత్తును స్వప్నించే సామాజికుడు. అసంబద్దతలను తిరస్కరించే వేదనాశీలి, మాధుర్యం ఆహ్వానించే రసహృదయుడు, మానవ వికాస భావజాలం సంభవించే ఉన్నతకవి శ్రీ అడిగోపుల వెంకటరత్నం సాహిత్యంలో జవం, జీవం, వడి, వేడి, ఉన్నతంగా ఉన్నవని సహృదయులు గ్రహిస్తారు
కోటగిరి శ్రీధర్
కోటగిరి శ్రీధర్‌ ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన పార్లమెంట్ ఎన్నికల్లో ఏలూరు లోకసభ నియోజకవర్గం నుండి ఎంపీగా గెలిచాడు.
జననం, విద్యాభాస్యం
కోటగిరి శ్రీధర్‌ ఆంధ్రప్రదేశ్ రాష్ట్రం, కృష్ణాజిల్లా, నూజివీడులో 22 అక్టోబర్ 1973న కోటగిరి విద్యాధరరావు, విజయ కుమారి దంపతులకు జన్మించాడు. ఆయన 1994లో గీతం కాలేజీ నుండి బిబిఎం పూర్తి చేశాడు. కోటగిరి శ్రీధర్‌ తండ్రి కోటగిరి విద్యాధరరావు ఉమ్మడి ఆంధ్రప్రదేశ్ రాష్ట్రంలో మంత్రిగా పని చేశాడు. శ్రీధర్ కు భార్య కె.సరిత, ఇద్దరు పిల్లలు కావేరి, దేవన్ ఉన్నారు.
రాజకీయ జీవితం
కోటగిరి శ్రీధర్‌ తన తండ్రి స్ఫూర్తితోనే రాజకీయాల్లోకి వచ్చాడు. ఆయన 2006 స్థానిక సంస్థల ఎన్నికల్లో ప్రచార బాధ్యతలు చేపట్టి అత్యధిక ఎంపీటీసీ స్థానాలు గెలవడంలో కీలక పాత్ర పోషించాడు. కోటగిరి శ్రీధర్‌ తన తండ్రి మరణాంతరం రాజకీయాలకు దూరంగా ఉన్న ఆయన 2017లో పశ్చిమ గోదావరి జిల్లా ద్వారకా తిరుమలలో వైఎస్సార్ కాంగ్రెస్ పార్టీ అధ్యక్షుడు, వైఎస్‌ జగన్‌మోహన్‌రెడ్డి సమక్షంలో వైఎస్సార్‌సీపీలో చేరాడు. శ్రీధర్‌ వైసీపీలో చేరిన నాటి నుంచి ఏలూరు పార్లమెంట్‌ నియోజకవర్గ పరిధిలోని 7 శాసన సభ నియోజకవర్గాల్లో విస్తృతంగా పర్యటిస్తూ అన్ని ప్రాంతాల్లో పార్టీ కార్యక్రమాల్లో చురుగ్గా పాల్గొంటూ, స్వయంగా సామాజిక సేవా కార్యక్రమాలు నిర్వహిస్తూ ప్రజల్లో మంచి గుర్తింపు పొందాడు.
ఆయన 2019లో జరిగిన లోక్‌సభ ఎన్నికల్లో ఏలూరు లోకసభ నియోజకవర్గం నుండి వైసిపి అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి మాగంటి వెంకటేశ్వరరావు (బాబు) పై 165,925 ఓట్ల మెజారిటీతో గెలిచి తొలిసారి ఎంపీగా పార్లమెంట్ కు ఎన్నికయ్యాడు.
మూలాలు
వర్గం:కృష్ణా జిల్లా రాజకీయ నాయకులు వర్గం:కృష్ణా జిల్లా వ్యక్తులు వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
ఐటి
ఐటి పూర్తి పేరు ఇన్ఫొర్మేషన్ టెక్నాలజీ (Information Technology). దీనిని ఐసిటి ( Information and Communication Technology) అని కూడా పిలుస్తారు. ఈ రంగంలోని పొరుగు సేవలలో భారతదేశం, ప్రపంచంలో పేరుగాంచింది. ఇది మొదట సాఫ్ట్వేర్ సేవలతో, ఎగుమతి ప్రధానంగా ప్రారంభమైనా, తరువాత దీని ఆధారంగా కల బిపిఒ రంగంతో అనేక వ్యాపార రంగాలలోకి, జాతీయ/స్థానిక వ్యాపారాలలోకి విస్తరించింది. ఉద్యోగాల కల్పనలో ఈ రంగం ప్రధాన పాత్ర వహిస్తున్నది.
అంధ్రప్రదేశ్ లో ఐటి
సాఫ్ట్వేర్ టెక్నాలజీ పార్క్స్ ఆఫ్ ఇండియా, హైద్రాబాద్ వారి గణాంకాల ప్రకారం ఆంధ్ర ప్రదేశ్ లో ఐటి పరిశ్రమ ఈ క్రింది విధంగా ఉంది. 2008-09 లో రు. 32, 509 కోట్ల ఎగుమతులతో, 24.5% వృద్ధి సాధించింది. జాతీయ స్థాయిలో పెరుగుదల 20.65 శాతంగా ఉంది. జాతీయ ఐటి ఎగుమతులలో రాష్ట్రం వాటా 15 %. 55శాతం ఐటి సేవలు, 20 శాతం బిపిఒ, 25శాతం, ఎంటర్ప్రైజ్ అప్లికేషన్స్, ఇతరాలుగా ఉన్నాయి. రాష్ట్రం మొత్తం ఎగుమతులలో 52.09% ఐటి రంగానికి చెందినవి. ఇన్ఫోసిస్, మైక్రోసాఫ్ట్, టిసిఎస్, విప్రో, జెన్పాక్ట్, ఒరాకిల్, డెల్, యుబిఎస్, సీమెన్స్. సొనాటా, పాట్నీ, యూనిసిస్, కన్వర్జిస్, గూగుల్ ప్రముఖ సంస్ధలు హైద్రాబాద్లో, తమ కార్యకలాపాలను విస్తరించాయి. 2, 51, 786 మంది ప్రత్యక్ష ఉద్యోగులతో దేశంలో ఐటి-బిపిఒ ఉద్యోగులలో రాష్ట్రం వాటా 11.44శాతం. అనుబంధ పరిశ్రమ (లేక పరోక్షంగా) ఉద్యోగులు 7, 92, 000తో, మొత్తం 9, 06, 430 మంది ఉపాధి పొందుతున్నారు.ఐటి పరిశ్రమ హైద్రాబాద్, విశాఖపట్నం, తిరుపతి, కాకినాడ, వరంగల్ లలో ప్రధానంగా ఉంది.
జెకెసి
2004లో జవహర్ విజ్ఞాన కేంద్రాలను (Jawahar knowledge Centre JKC), ప్రముఖ ఇంజనీరింగ్ కళాశాలలో, ఇన్సిట్యూట్ ఆఫ్ ఎలెక్ట్రానిక్ గవర్నెన్స్ (Institute of Electronic Governance) ద్వారా ప్రారంభించారు.విద్యార్థి పాఠ్యప్రణాళికద్వారా నేర్చుకొనే నైపుణ్యాలకి, ఉద్యోగానికి కావల్సిన నైపుణ్యాలకి వున్న ఖాళీని పూరించటానికి ఇవి ఉ పయోగపడ్తాయి. ఆధునిక కంప్యూటర్ లాబ్, సాఫ్ట్ స్కిల్స్, ప్రాజెక్ట్ మేనేజిమెంట్, కమ్యూనికేషన్ నైపుణ్యాలులో శిక్షణ ఇస్తారు.2004 నుండి 2009 వరకు 2, 01, 320 మంది విద్యార్థులు శిక్షణ పొందారు.
కుంచము
కుంచం అనేది ఘనపరిమాణం కొలవడానికి వాడే పరికరము. పల్లెలలో ధాన్యం, బియ్యం, పప్పులు వంటి వాటిని కొలవడానికి గుండ్రంగా ఉండే లోతైన పాత్రల వాడుక కలదు. వాటిలో తవ్వ, శేరు, అడ్డ, కుంచం వంటివి వాడుకలలో ఉన్నాయి. వాటిలో ఉండే పెద్ద కొలతను కుంచంగా వ్యవహరిస్తారు. దీనికి వాడు పాత్ర కూడా పెద్దగా లోతైనదిగ ఉంటుంది.
వాడుక
ది పల్లెటూర్లలో వాడతారు ధాన్యాన్ని కొలుస్తారు పాతకాలంలో తరాజు కు బదులుగా వాడేవాళ్ళు ఇప్పటికి ఊర్లల్లో ఇవి ఉన్నాయి.
ఇది ధాన్యం అంటే వడ్లు లేదా వేరే గింజలను కొలిచే ఒక పరిమాణము (a small measuring vessel) ఇది ఒకొక ప్రాంతం లో ఒక తీరుగా వాడుకలో ఉంటుంది. కుంచం, గిద్ద, సేరు , సోల, తవ్వ అలాగా.
కొలత
కుంచం ఒక కొలమానం కుంచం అంటే నాలుగు మానికలు  పదహారు సోలలు. సోల పావుతో సమానం వరుస ఇలా ఉంటుంది.
బాహ్య లంకెలు
వర్గం:కొలత పరికరాలు
అందుగుల్‌పేట (దండేపల్లి)
అందుగుల్‌పేట్, తెలంగాణ రాష్ట్రం, మంచిర్యాల  జిల్లా, దండేపల్లి మండలంలోని గ్రామం.
ఇది మండల కేంద్రమైన దండేపల్లి నుండి 14 కి.మీ. దూరం లోను, సమీప పట్టణమైన మంచిర్యాల నుండి 36 కి.మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత ఆదిలాబాద్ జిల్లా లోని ఇదే మండలంలో ఉండేది.
వెలుపలి లంకెలు
2011 భారత జనగణన గణాంకాల ప్రకారం ఈ గ్రామం 135 ఇళ్లతో, 503 జనాభాతో 194 హెక్టార్లలో విస్తరించి ఉంది. గ్రామంలో మగవారి సంఖ్య 245, ఆడవారి సంఖ్య 258. షెడ్యూల్డ్ కులాల సంఖ్య 0 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 570482 .పిన్ కోడ్: 504206.
ప్రభుత్వ వైద్య సౌకర్యం
ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
బావుల నీరు గ్రామంలో అందుబాటులో ఉంది. తాగునీటి కోసం చేతిపంపులు, బోరుబావులు, కాలువలు, చెరువులు వంటి సౌకర్యాలేమీ లేవు.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా ప్రవహిస్తుంది. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
సబ్ పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
రాష్ట్ర రహదారి గ్రామం నుండి 5 కి.మీ. లోపు దూరంలో ఉంది. ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి, జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
స్వయం సహాయక బృందం, పౌర సరఫరాల వ్యవస్థ దుకాణం గ్రామం నుండి 5 కి.మీ. లోపు దూరంలో ఉన్నాయి.
ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, ఇతర పోషకాహార కేంద్రాలు ఉన్నాయి. గ్రామంలో వార్తాపత్రిక పంపిణీ జరుగుతుంది. ఉన్నాయి. అంగన్ వాడీ కేంద్రం గ్రామం నుండి 5 కి.మీ. లోపు దూరంలో ఉంది. శాసనసభ పోలింగ్ కేంద్రం, జనన మరణాల నమోదు కార్యాలయం గ్రామం నుండి 5 కి.మీ.లోపు దూరంలో ఉన్నాయి. ఆశా కార్యకర్త గ్రామం నుండి 5 నుండి 10 కి.మీ. దూరంలో ఉంది. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 5 గంటల పాటు వ్యవసాయానికి, 10 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
అందుగుల్‌పేట్లో భూ వినియోగం కింది విధంగా ఉంది:
నీటిపారుదల సౌకర్యాలు
అందుగుల్‌పేట్లో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
అందుగుల్‌పేట్లో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
ప్రత్తి
గణపత్యోపనిషత్తు
కుడి|thumb|250px|చందనలేపిత గణపతి ఈ గణపత్యోపనిషత్తు, అథర్వణ వేదం లోనిది. అన్ని ఉపనిషత్తులులో చిన్నది ఇది. ఇందులో ప్రథమముగా ఒక శాంతి మంత్రము, తరువాత ఉపనిషత్ మంత్ర భాగము, తదుపరి ఫలశ్రుతి మంత్రము, చివరగా శాంతి మంత్రం చెప్ప బడ్డాయి.
గణపత్యోపనిషత్తు
ఈ గణపత్యోపనిషత్తు, అథర్వణ వేదం లోనిది. అన్ని ఉపనిషత్తులులో చిన్నది ఇది. ఇందులో ప్రథమముగా ఒక శాంతి మంత్రము, తరువాత ఉపనిషత్ మంత్ర భాగము, తదుపరి ఫలశ్రుతి మంత్రము, చివరగా శాంతి మంత్రం చెప్ప బడ్డాయి.
మొదటి శాంతి మంత్రం
గణపత్యథర్వశీర్షోపనిషత్ (శ్రీ గణేషాథర్వషీర్షమ్)
మూల మంత్రం
ఓం నమస్తే గణపతయే త్వమేవ ప్రత్యక్షం తత్త్వమసి త్వమేవ కేవలం కర్తాసి త్వమేవ కేవలం ధర్తాసి త్వమేవ కేవలం హర్తాసి త్వమేవ సర్వం ఖల్విదం బ్రహ్మాసి త్వం సాక్షా దాత్మాసి నిత్యమ్  ||1||
అవ త్వం మామ్ అవ వక్తారమ్ అవ శ్రోతారమ్ అవ దాతారమ్ అవ ధాతారమ్ అవా నూచాన మవ శిష్యమ్ అవ పశ్చాత్తాత్ అవ పురస్తాత్ అవో త్తరా త్తాత్ అవ దక్షిణా త్తాత్ అవ చోర్ధ్వా త్తాత్ అవా ధరా త్తాత్ సర్వతో మాం పాహి పాహి సమంతాత్ ||3||
త్వం వాఙ్మయః త్వం చిన్మయః త్వ మా నందమయః త్వం బ్రహ్మమయః త్వం సచ్చిదా నందా ద్వితీయోసి త్వం ప్రత్యక్షం బ్రహ్మాసి త్వం ఙ్ఞానమయో విఙ్ఞానమయోసి ||4||
సర్వం జగదిదం త్వత్తో జాయతే సర్వం జగదిదం త్వత్త స్తిష్ఠతి సర్వం జగదిదం త్వయి లయమేష్యతి సర్వం జగదిదం త్వయి ప్రత్యేతి త్వం భూమి రాపోనలో నిలో నభః త్వం చత్వారి వాక్పదాని ||5||
త్వం గుణ త్రయా తీతః త్వమ్ అవస్థా త్రయా తీతః త్వం దేహ త్రయా తీతః త్వం కాల త్రయా తీతః త్వం మూలా ధార స్థితో సి నిత్యమ్ త్వం శక్తి త్రయాత్మకః త్వాం యోగినో ధ్యాయంతి నిత్యమ్ త్వం బ్రహ్మా త్వం విష్ణు త్వం రుద్ర త్వం ఇంద్ర త్వం అగ్ని త్వం వాయు త్వం సూర్య త్వం చంద్రమా త్వం బ్రహ్మ భూర్భువః స్వరోమ్ ||6||
గణాదిం పూర్వ ముచ్చార్య వర్ణాదీం స్తదనం తరమ్ అనుస్వారః పరతరః అర్ధేందు లసితమ్ తారేణ ఋద్ధమ్ ఎత త్తవ మను స్వరూపమ్ గకారః పూర్వ రూపమ్ అకారో మధ్య మరూపమ్ అనుస్వా రశ్చాంత్య రూపమ్ బిందు రుత్తర రూపమ్ నాదః సం ధానమ్ సగ్ంహితా సంధిః సైషా గణేశవిద్యా గణక ఋషిః నిచ్రుత్ గాయత్రి చ్ఛందః శ్రీ మహా గణపతి ర్దేవతా ఓం గం గణ పతయే నమః ||7||
ఏకదంతాయ విద్మహే వక్రతుండాయ ధీమహి తన్నో దంతిః ప్రచోదయాత్ ||8||
ఏకదన్తం చతుర్హస్తం పాశ మంకుశ ధారిణమ్ రదం చ వరదం హస్తైర్బిభ్రాణం మూషక ధ్వజమ్ రక్తం లంబో దరం శూర్పక ర్ణకం రక్త వాస సమ్ రక్త గంధా ను లిప్తాంగం రక్తపుష్పైః సుపూజితమ్ భక్తా నుకంపి నం దేవం జగత్కారణ మచ్యుతమ్ ఆవి ర్భూతం చ సృష్ట్యాదౌ ప్రకృతేః పురు షాత్పరమ్ ఏవం ధ్యాయతి యో నిత్యం స యోగీ యోగినాం వరః ||9||
ఓం నమో వ్రాతపతయే నమో గణపతయే నమః ప్రమథ పతయే నమస్తేస్తు లంబోదరాయ ఏకదంతాయ విఘ్నవినాశినే శివ సుతాయ శ్రీవరద మూర్తయే నమో నమః ||10||
ఏ తద థర్వ శీర్షం యోధీతే స బ్రహ్మభూయాయ కల్పతే స సర్వ విఘ్నైర్న బాధ్యతే స సర్వతః సుఖ మేధతే స పంచ మహా పాపాత్ ప్రముచ్యతే సాయ మధీయానో దివస కృతం పాపం నాశయతి ప్రాత రధీయానో రాత్రి కృతం పాపం నాశయతి సాయం ప్రాతః ప్రయుంజానో యపాపో భవతి ధర్మార్థ కామ మోక్షం చ విందతి ఇదమ థర్వశీర్షమ శిష్యాయ న దేయమ్ యో యది మోహాద్ దాస్యతి స పాపీయాన్ భవతి సహస్రా వర్తనాద్యం యం యం కామమ ధీతేతం తం తమనేన సాధయేత్ ||11||
ఫలశ్రుతి
అనేన గణపతి మభిషిం చతి స వాగ్మీ భవతి చతుర్థ్యా మనశ్నన్ జపతి స విద్యావాన్ భవతి ఇత్య థర్వణ వాక్యమ్ బ్రహ్మా ద్యాచరణం విద్యాన్న బిభేతి కదాచనేతి ||12||
యో దూర్వాంకురైర్యజతి స వైశ్రవణోపమో భవతి యో లాజైర్యజతి స యశోవాన్ భవతి స మేధావాన్ భవతి యో మోదకసహస్రేణ యజతి స వాఞ్ఛితఫలమవాప్నోతి యః సాజ్య సమిద్భిర్యజతి స సర్వం లభతే స సర్వంలభతే ||13||
అష్టౌ బ్రాహ్మణాన్ సమ్యగ్ గ్రాహయిత్వా సూర్యవర్చస్వీ భవతి సూర్యగ్రహే మహానద్యాం ప్రతిమాసన్నిధౌ వాజప్త్వా సిద్ధమంత్రో భవతి మహా విఘ్నాత్ ప్రముచ్యతే మహా దోషాత్ ప్రముచ్యతే మహా పాపాత్ ప్రముచ్యతే మహాప్రత్యవాయాత్ ప్రముచ్యతే స సర్వవిద్భవతి స సర్వవిద్భవతి య ఏవం వేద ఇత్యుపనిషత్ ||14||
మూలాలు, వనరులు
వర్గం:ఉపనిషత్తులు వర్గం:వేదాంతము
కన్నా లక్ష్మీనారాయణ
కన్నా లక్ష్మీనారాయణ భారతదేశ రాజకీయనాయకుడు, గుంటూరు పశ్చిమ శాసనసభ నియోజకవర్గం శాసనసభ్యుడు అతడు నల్లారి కిరణ్ కుమార్ రెడ్డి మంత్రివర్గంలో వ్యవసాయం, వ్యవసాయ సాంకేతిక మిషన్ విభాగానికి కేబినెట్ మంత్రిగా ఉన్నాడు కన్నా లక్ష్మీనారాయణ చంద్రబాబు నాయుడు సమక్షంలో 2023 లో తెలుగుదేశం పార్టీలో చేరాడు.
ప్రారంభ జీవితం
కన్నా లక్ష్మీనారాయణ 1955 ఆగస్టు 13న గుంటూరు జిల్లా లోని నగరంపాలెంలో రాఘవయ్య, మస్తానమ్మ దంపతులకు జన్మించాడు. వెయిట్ లిఫ్టింగ్ లో ప్రతిభను కనబరచేవాడు. పిన్నవయసులోనే రాజకీయాలపై ప్రభావితుడైనాడు.
రాజకీయ జీవితం
కన్నా లక్ష్మీనారాయణ 2009లో గుంటూరు పశ్చిమ శాసనసభ నియోజకవర్గం నుండి ఐదవసారి శాసనసభ్యునిగా ఎన్నికయ్యాడు. అతడు 1989 నుండి 2004 వరకు నాలుగు సార్లు అతిపెద్ద నియోజవర్గమైన పెదకూరపాడు శాసనసభ నియోజకవర్గం నుండి ఎన్నికయ్యాడు. 2014 అక్టోబరు 27న న్యూఢిల్లీలో భాజపా జాతీయ అధ్యక్షుడు అమిత్ షా సమక్షంలో భారతీయ జనతా పార్టీలో చేరాడు.
వ్యక్తిగత జీవితం
అతడి భార్య కన్నా విజయలక్ష్మి. వారికి ఇద్దరు కుమారులు. కుమారులు కన్నా నాగరాజు గుంటూరు కార్పొరేషన్ కు మేయర్ గా, కన్నా ఫణీంద్ర వ్యాపారాన్ని నిర్వహిస్తున్నాడు.
వెలుపలి లంకెలు
వర్గం:తెలుగువారు వర్గం:ఆంధ్రప్రదేశ్ భాజపా నాయకులు వర్గం:భారత జాతీయ కాంగ్రెస్ నాయకులు వర్గం:జీవిస్తున్న ప్రజలు వర్గం:1955 జననాలు వర్గం:గుంటూరు జిల్లా నుండి ఎన్నికైన శాసన సభ్యులు వర్గం:పార్టీలు ఫిరాయించిన రాజకీయ నాయకులు వర్గం:గుంటూరు జిల్లా రాజకీయ నాయకులు వర్గం:గుంటూరు జిల్లాకు చెందిన రాష్ట్ర మంత్రులు
కన్నెగంటి
కన్నెగంటి తెలుగు వారిలో కొందరి ఇంటి పేరు.
హైదరాబాదులోని సినీ స్టూడియోల జాబితా
తెలంగాణ రాష్ట్ర రాజధాని హైదరాబాదులో 1956లోనే సినిమా స్టూడియోల నిర్మాణం జరిగింది. ఆ తరువాత చెన్నై నుండి సినీ పరిశ్రమ హైదరాబాదుకు మార్చబడింది. తెలుగు సినీ పరిశ్రమని, నందమూరి తారక రామారావు హయాంలో చెన్నై నుండి హైదరాబాదుకు తరలించటంలో డి.వి.యస్.రాజు కీలక పాత్ర వహించారు. అక్కినేని నాగేశ్వరరావు హైదరాబాదు చేరి, అన్నపూర్ణ స్టూడియోస్ నిర్మించాడు. దగ్గుబాటి రామానాయుడు, రామోజీరావు, కృష్ణ లచే సినీ స్టూడియోలు నిర్మించబడ్డాయి.
మూలాలు
వర్గం:హైదరాబాదు
సప్తగుండాల జలపాతం
సప్తగుండాల జలపాతం తెలంగాణ రాష్ట్రం, కొమరంభీం జిల్లా లింగాపూర్ మండలంలోని పిట్టగూడకు రెండు కిలో మీటర్ల దూరంలో అడవుల్లోవున్న జలపాతం.
ఏడు జలపాతాలు
ఈ ప్రాంతంలో రామగుండం, భీమగుండం, లక్ష్మణ గుండం, సీతా గుండం, సామగుండం, స్వాతి గుండం, సవతి గుండం అని ఏడు గుండాలు ఉన్నాయి. పెద్దమిట్టె జలపాతంగా పేరుగాంచిన రామగుండం జలపాతంలో దాదాపు 200 అడుగుల ఎత్తుపైనుంచి, భీమ గుండం జలపాతంలో దాదాపు వంద అడుగుల ఎత్తునుంచి నీరు పారుతుంది. వీటిని చూసేందుకు కాలి నడకన వెళ్ళవచ్చు. అటుతరువాత ఉన్న లక్ష్మణ, సీతా, సామ స్వాతి, సవతి జలపాతాలకు వెళ్ళడం కాస్త కష్టమైన పని. పైనుండి నీరు కిందికి జారి పడుతుంటే ఆ ధారలు ఎంతో ఆకర్షణగా ఉంటాయి. పచ్చని చెట్లు, బండరాళ్లు చూడముచ్చటగా కనబడతాయి. నీళ్లు కింద పడిన దృశ్యం చూస్తుంటే, పాలు పొంగుతున్న దృశ్యం కళ్లముందు కదలాడుతుంది. చెట్లపై పక్షుల కిలకిల రాగాలు, అడవి జంతువుల పరుగులు పర్యాటకులను విశేషంగా ఆకట్టుకుంటాయి.
ఎలా చేరుకోవాలి
ఆసిఫాబాద్‌ బస్ డిపో నుంచి మెట్ట జలపాతంకి వెళ్ళాలంటే లింగాపూర్ లోని  మానిక్ గూడెం రోడ్డుమార్గం ద్వారా వెళ్ళి, అక్కడి నుండి కాలి నడక ద్వారా వెళ్ళాలి. మొదటి మూడుకిలోమీటర్ల దూరంలో రామగుండం జలపాతం ఉంటుంది, మరో కిలోమీటర్ దూరంలో భీమగుండం జలపాతం, ఇలా ప్రతి కిలోమీటర్ దూరంలో ఒక్కో జలపాతం ఉంటుంది.
టేకుమళ్ళ
టేకుమళ్ళ తెలుగు వారిలో కొందరి ఇంటి పేరు.
పాటూరు రామయ్య
పాటూరు రామయ్య కమ్యూనిస్టు నాయకుడు. ప్రజాశక్తి సంపాదకులు. అతను కృష్ణా జిల్లా నిడుమోలు( పామర్రు) నియోజకవర్గానికి నాలుగు సార్లు శాసనసభ సభ్యునిగా ఎన్నికయ్యాడు. అతమి సీపీఎం కేంద్ర క‌మిటీ స‌భ్యుడు. అతను ఆల్‌ఇండియా వ్యవసాయ కార్మిక సంఘం అధ్యక్షునిగా బాధ్యతలు నిర్వర్తిస్తున్నాడు.
జీవిత విశేషాలు
శాసనసభలో అతను చేసిన ప్రసంగాలు ఎంతో ఆకట్టుకునేవి. అతని కాలంలోనే అంతకుముందటి పోరాటాలకు సాక్షీభూతంగా లక్ష్మీపురం షుగర్‌ ఫ్యాక్టరీ మిగులు భూమిని 7,500 మంది పేదలకు 20 సెంట్ల నుంచి 25 సెంట్లు చొప్పున ఆయా గ్రామాల్లో పంపిణీ జరిగింది.
వ్యక్తిగత జీవితం
అతని భార్య మహలక్ష్మమ్మ. ఆమె పార్టీ ఉద్యమాలలోనూ, పోరాటాలలోనూ అతనికి తోడుగా నిలిచింది.
శాసనసభ్యునిగా
ప్రజాశక్తి పత్రికకు ఎడిటర్ గా పనిచేసిన అతను 1985లో రాజకీయ రంగప్రవేశం చేసాడు. 1985. 1989, 1994, 2004 శాసనసభ ఎన్నికలలో విజయం సాధించాడు.
బాహ్య లంకెలు
వర్గం:నెల్లూరు జిల్లా కమ్యూనిస్టు నాయకులు వర్గం:కృష్ణా జిల్లా నుండి ఎన్నికైన శాసన సభ్యులు వర్గం:ఆంధ్రప్రదేశ్ శాసన సభ్యులు (2004) వర్గం:ఆంధ్రప్రదేశ్ శాసన సభ్యులు (1994) వర్గం:ఆంధ్రప్రదేశ్ శాసన సభ్యులు (1989) వర్గం:ఆంధ్రప్రదేశ్ శాసన సభ్యులు (1985) వర్గం:1941 జననాలు
కిలివేటి సంజీవయ్య
కిలివేటి సంజీవయ్య ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో సూళ్ళూరుపేట నియోజకవర్గం ఎమ్మెల్యేగా గెలిచాడు.
జననం, విద్యాభాస్యం
కిలివేటి సంజీవయ్య ఆంధ్రప్రదేశ్ రాష్ట్రం, నెల్లూరు జిల్లా, తడ మండలం, కడలూరు గ్రామంలో రాజయ్య, మస్తానమ్మ దంపతులకు జన్మించాడు. ఆయన బీటెక్‌ సివిల్‌ ఇంజినీర్‌ పూర్తి చేసిన ఆయన  1993లో గృహనిర్మాణ శాఖలో ఇంజినీర్‌గా ప్రవేశించి డీఈ ఉద్యోగం పొందాడు.
రాజకీయ జీవితం
కిలివేటి సంజీవయ్య ఉమ్మడి ఆంధ్రప్రదేశ్ మాజీ మంత్రి పసల పెంచలయ్య రాజకీయ వారసుడిగా రాజకీయాల్లోకి వచ్చి 2013లో వైఎస్‌ జగన్‌మోహన్‌రెడ్డి స్థాపించిన వైఎస్సార్ కాంగ్రెస్ పార్టీలో చేరాడు. ఆయన 2014లో జరిగిన ఎన్నికల్లో సూళ్ళూరుపేట నియోజకవర్గం నుండి వైఎస్సార్‌సీపీ తరుపన పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. కిలివేటి సంజీవయ్య 2019లో నుండి రెండోసారి ఎమ్మెల్యేగా ఎన్నికయ్యాడు.
మూలాలు
వర్గం:ఆంధ్రప్రదేశ్ శాసన సభ్యులు (2014) వర్గం:ఆంధ్రప్రదేశ్ శాసన సభ్యులు (2019) వర్గం:వై.యస్.ఆర్. కాంగ్రెస్ పార్టీ రాజకీయ నాయకులు వర్గం:నెల్లూరు జిల్లా నుండి ఎన్నికైన శాసన సభ్యులు వర్గం:నెల్లూరు జిల్లా రాజకీయ నాయకులు
జగ్జీత్ సింగ్
జగ్జీత్ సింగ్ (ఆంగ్లం : Jagjit Singh) (పంజాబీ : ਜਗਜੀਤ ਸਿੰਘ, హిందీ : जगजीत सिंह, ఉర్దూ : جگجیت سنگھ ) (ఫిబ్రవరి 8, 1941 - అక్టోబరు 10, 2011) ఒక ప్రఖ్యాతిగాంచిన భారతీయ గజల్ గాయకుడు. ఇతను హిందీ, ఉర్దూ, పంజాబీ, బెంగాలీ, గుజరాతీ, నేపాలీ భాషలలో పాడాడు.
చిత్రమాలిక
ఇతను ఒక బ్రాండుగానూ పనిచేశాడు. చిత్రంలో గల కుర్తా స్వయంగా ఇతనే డిజైన్ చేశాడు.
వ్యక్తిగత జీవితం
జగజీత్ సింగ్ పాపులర్ గాయని అయిన చిత్రాసింగ్ను 1969లో వివాహమాడాడు.
అవార్డులు
..., ఇతరములు.
బయటి లింకులు
వర్గం:1941 జననాలు వర్గం:భారతీయ గజల్ గాయకులు వర్గం:గజల్ గాయకులు వర్గం:పద్మభూషణ పురస్కార గ్రహీతలు వర్గం:2011 మరణాలు
పరకాల ప్రభాకర్
పరకాల ప్రభాకర్ ఒక తెలుగు రాజకీయ నాయకుడు, వ్యాఖ్యాత, విశ్లేషకుడు. ఆంధ్రప్రదేశ్ ప్రభుత్వంలో కేబినెట్ మంత్రి స్థాయి గల "కమ్యూనికేషన్స్ సలహాదారు" గా పనిచేసాడు. రాజకీయ వ్యాఖ్యాతగా, ఆంధ్రప్రదేశ్ లోని టెలివిజన్ ఛానళ్లలో రాజకీయ విశ్లేషకునిగా గుర్తింపు పొందాడు. ప్రజారాజ్యం పార్టీకి అధికార ప్రతినిధి, జనరల్ సెక్రటరీ గా పనిచేసాడు. సమైక్యాంధ్ర ఉద్యమంలో క్రియాశీలకంగా పాల్గొన్నాడు. "విశాలాంధ్ర మహాసభ" కు వ్యవస్థాపక కార్యదర్శి.
వ్యక్తిగత జీవితం
ప్రభాకర్ 1986లో నిర్మలా సీతారామన్ ను వివాహమాడాడు. వారికి ఒక కుమార్తె పరకాల వాజ్ఞ్మయి. అతడి తల్లి ఆంధ్రప్రదేశ్ కాంగ్రెస్ శాసనసభ్యురాలిగా పనిచేసింది. తండ్రి పరకాల శేషావతారం 1970లలో ఆంధ్రప్రదేశ్ కాంగ్రెస్ ప్రభుత్వంలో మంత్రిగా పనిచేసాడు. అతడు లండన్ స్కూల్ ఆఫ్ ఎకనమిక్స్ లో చదివాడు. జవహర్ లాల్ నెహ్రూ విశ్వవిద్యాలయం నుండి తత్వశాస్త్రంలో మాస్టర్ డిగ్రీని పొందాడు.
బయటి లంకెలు
వర్గం:జీవిస్తున్న ప్రజలు వర్గం:1959 జననాలు వర్గం:పార్టీలు ఫిరాయించిన రాజకీయ నాయకులు వర్గం:ఆంధ్రప్రదేశ్ భాజపా నాయకులు వర్గం:పశ్చిమ గోదావరి జిల్లా రాజకీయ నాయకులు వర్గం:రాజకీయ విశ్లేషకులు
సికింద్రాబాద్ క్లబ్
సికింద్రాబాద్ క్లబ్ తెలంగాణ రాష్ట్రంలోని సికింద్రాబాదు ప్రాంతంలో ఉన్న అతి పురాతనమైన క్లబ్. 1878, ఏప్రిల్ 26న 20 ఎకరాల విస్తీర్ణంలో ఈ క్లబ్ నిర్మించబడింది.
ప్రారంభం
బ్రిటీష్ పాలనలో అప్పటి సివిల్, మిలటరీ ఉన్నతాధికారుల కోసం ఈ క్లబ్ ఏర్పాటుచేయబడింది. తొలి రోజుల్లో దీనిని సికింద్రాబాదు పబ్లిక్ రూమ్స్ అని పిలిచేవారు. 1888 నుండి సికింద్రాబాదు గారిసన్ క్లబ్, సికింద్రాబాదు జింఖానా క్లబ్, యునైటెడ్ సర్వీస్ క్లబ్ అని పిలువబడి, 1903 నుండి సికింద్రాబాదు క్లబ్ అనే పేరుతో గుర్తింపు పొందింది.
సభ్యత్వం
తొలినాళ్ళలో ఈ క్లబ్ లో ఎవరికి సభ్యత్వం ఇచ్చేవారుకాదు. గౌరవ సభ్యులుగా ఉండే అవకాశం ఇచ్చారు. కొంతకాలం తరువాత దనవంతులకు, పేరున్న వారికి సభ్యత్వం ఇవ్వడం ప్రారంభించారు. ప్రస్తులం ఈ క్లబ్ లో 5వేల మంది సభ్యులు, 15వేలమంది కుటుంబ సభ్యులు సభ్యత్వం కలిగివున్నారు. క్లబ్ లో 300 మందికిపైగా సిబ్బంది వివిధ పనులు నిర్వర్తిస్తున్నారు. ఇప్పటికీ ఈ క్లబ్ లో సభ్యత్వం పొందాలంటే దశాబ్ధంపాటు వేచివుండవలని వస్తుంది.
ఇతర వివరాలు
నిజాం కాలంలో సాలార్ జంగ్ I ఈ క్లబ్ ను బాగుచేయడానికి ఆర్థిక సహాయం అందించడంతో దీనిని 1898లో బాగుచేశారు. దీనికి అనుబంధంగా బొల్లారంలో గోల్ఫ్ క్లబ్, బోట్ క్లబ్, గ్రంథాలయం మొదలైనవి నిర్మించబడ్డాయి. సికింద్రాబాద్ క్లబ్‌ భారతీయ వారసత్వ సంపదగా గుర్తించి 2017లో పోస్టల్ కవర్‌ ను విడుదల చేశారు.
అగ్నిప్రమాదం
సికింద్రాబాద్ క్లబ్‌లో 2022, జనవరి 16న తెల్లవారుజామున 3 గంటల సమయంలో మంటలు చెలరేగి అగ్ని ప్రమాదంతో క్లబ్‌ పూర్తిగా దగ్ధమైంది. ఈ అగ్ని ప్రమాదంలో రూ.20 కోట్ల ఆస్తి నష్టం వాటిల్లిందని అంచనా వేయబడింది.
ఇతర లంకెలు
వర్గం:హైదరాబాదు వారసత్వ నిర్మాణాలు వర్గం:1878 స్థాపితాలు
సిబ్‌సాగర్ సరస్సు
సిబ్‌సాగర్ సరస్సు అస్సాం లోని శివసాగర్ జిల్లా లోని శివసాగర్ నగరం లో ఉంది. దీనిని భోర్పుఖురి అని కూడా పిలుస్తారు. ఇది 200 సంవత్సరాల పూర్వం ఏర్పడిన అతి పురాతనమైన సరస్సు.
విస్తీర్ణం
ఇది గువహాటి కి ఈశాన్యంగా 360 కిలోమీటర్ల (224 మైళ్ళు) వరకు విస్తరించి ఉంది.
ప్రాముఖ్యత
ఈ స్థలాన్ని ప్రకృతి ఆరాధకులు, వన్యప్రాణి సంరక్షకులు, చరిత్ర ప్రేమికులు, పర్యాటకులు తరచుగా సందర్శిస్తారు. శివసాగర్ పట్టణంలో ప్రధాన ఆకర్షణలలో ఒకటి శివసాగర్ సరస్సు, ఇది ఈ పట్టణానికే ఆకర్షణగా మారింది. ఇది సుమారు 130 నుండి 257 ఎకరాల విస్తీర్ణంలో ఉంది. దాని చుట్టూ లోతైన మట్టి కందకాలు ఉన్నాయి. శివసాగర్ సరస్సు ఒడ్డున విష్ణు డాల్, శివ డాల్, దేవి డాల్ అనే మూడు దేవాలయాలు ఉన్నాయి.
వెలుపలి లంకెలు
వర్గం:అసోం వర్గం:అసోం జిల్లాలు వర్గం:సరస్సులు వర్గం:నీటి వనరులు
మాగంటి
మాగంటి, తెలుగువారిలో ఒక ఇంటి పేరు. ఈ ఇంటిపేరు కలిగినవారిలో కొందరు ప్రసిద్ధులు-
బొర్రగూడెం
బొర్రగూడెం, కృష్ణా జిల్లా, మైలవరం మండలానికి చెందిన రెవెన్యూయేతర గ్రామం.
గ్రామ భౌగోళికం
ఇది కృష్ణా జిల్లా, మైలవరమునకు 5 కి.మి దూరములో విజయవాడ-తిరువూరు మార్గంలో ఉంది.